जीत नगर मोहल्ले में रहकर टिंबर का व्यवसाय करने वाले उदय नारायण पत्नी पार्वती के साथ अपने मूल निवास बस्ती के लिए निकले थे। तभी लोधे सिंह पुरवा के निकट निबहा पुल के पास कार का टायर फट गया। इससे कार डिवाइडर से टकराकर खंती में गिर गई। स्थानीय लोगों ने दोनों घायलों को आनन-फानन में जिला अस्पताल पहुंचाया जहां चिकित्सकों ने पार्वती को मृत घोषित कर दिया। उधौली प्रतिनिधि के अनुसार गोरखपुर से कानपुर जा रही डाकपार्सल वाहन फैजाबाद-लखनऊ मार्ग पर टोलप्लाजा के पास बेकाबू होकर पलट गया। हादसे में वाहन चला रहे कानपुर देहात के ग्राम मुजफ्फरपुर थाना मंगलपुर निवासी दीपक (25) पुत्र श्रीकृष्ण गंभीर रूप से घायल हो गया। चालक को तत्काल जिला अस्पताल पहुंचाया गया जहां इलाज के दौरान उसकी मौत हो गई।